आम आदमी पार्टी ने ओरिएंटल बैंक में घोटाला सामने आने के बाद केंद्र सरकार पर हमला बोलते हुए कहा है कि बैंक ने सीबीआई को पहले ही इस घोटाले की सूचना दी थी लेकिन इस मामले में कोई भी कार्रवाई तब नहीं की गई थी. अगर केंद्र सरकार इन घोटालों के बाद भी नहीं चेती तो वो दिन दूर नहीं जब पूंजीपति देश को खोखला कर देंगे.
आप नेता संजय सिंह ने केंद्र सरकार पर हमला करते हुए कहा कि बैंक में पैसा सुरक्षित नहीं रह गया है. पूंजीपति किसानों और मजदूरों का पैसा लेकर भाग रहे हैं. इस विषय पर केंद्र सरकार को गम्भीर होना चाइए. 8 लाख 55 हज़ार करोड़ का कर्जा बड़े व्यपारियो पर है. केंद्र सरकार को चाहिए कि वह सभी पूंजीपतियों को दिए गए लोन की जानकारी इकट्ठा करे. संजय सिंह ने बताया कि ओरिएंटल बैंक ने सीबीआई को अगस्त में इस बात की शिकायत दी थी लेकिन कोई करवाई नहीं हुई. लेकिन आम आदमी पार्टी पर अगर कोई शिकायत हो जाए तो पुलिस तुरंत करवाई करती है.
उन्होंने कहा कि सीलिंग के मुद्दे पर पार्टी के सदस्य रविवार को प्रधानमंत्री के घर तक मार्च करेंगे. इसमें व्यापारी भी होंगे. कटोरा आंदोलन करेंगे.
आप नेता आशुतोष ने कहा कि अरविंद केजरीवाल ने एलजी से मुलाकात की थी. ताकि अधिकारी काम में सहयोग करें. हमने इसको नाक का सवाल नहीं बनाया है. हम इस मामले पर कानूनी लड़ाई लड़ेंगे. इस मामले में अधिकारियों से अनुरोध करता हूं की वो काम पर लौटेंगे. इसमें दिल्ली की जनता परेशान हो रही है.
ब्रेकिंग न्यूज़ हिंदी में सबसे पहले पढ़ें News18 हिंदी | आज की ताजा खबर, लाइव न्यूज अपडेट, पढ़ें सबसे विश्वसनीय हिंदी न्यूज़ वेबसाइट News18 हिंदी |
Tags: AAP, Arvind kejriwal, CBI
FIRST PUBLISHED : February 24, 2018, 13:54 IST
hin_Deva hin_Deva hin_Deva hin_Deva bho_Deva mos_Latn eng_Latn